PISCES. 291 
Margo oris papillis mollibus obsitus , utroque margine in clauso ore con- 
nivente , ut longitudinali rima os claudatur. 
Hepar viride, membrana exteriore in cyaneum vergente. Frixum reperi 
durum, et vix esu. 
Ovarium fuit pondere unciarum sex cum semidrachma. Ova numero 198,850. 
(observante genero Hammero.) 
Cor triangulare hepati adjacet , lamina cava cartilaginea tenui ab illo sepa- 
ratum. An fuit portio pericardii cartilaginei quod Rondeletius p. 399. adscribit? 
In conscisso haec observata , ulterius in integro examinanda. Transversim 
sectus piscis quatuor strata musculorum concentrica exhibet. 
Caro minus sapida visa minusque pinguis quam anguillae , sine dubio quia 
jam satis provecto anno , et post partum; sed illud grati habet, quod ossicula 
spinosa prorsus nulla habet, et cartilago dorsalis cultro dentibusque facile 
obedit. Cum cute praeparari jussi , neque poenituit : consilio Willughbeji p. io 5 . 
non detrahi cutem jussi. 
In lapidosis alveis aquarum rapidarum Aprili pariunt , foveasque formant 
lapidibus circumpositis , quos ad bilibres usque ore attollunt. Rarius capiunt 
quia valide adhaerent , et rete superlabitur. Balbner mscpb . Sed cur nunquam 
junioris aetatis reperiuntur? 
Os longitudinaliter claudit, ut rima fere tantum superesse videatur, quando 
extra aquam est. In aqua os quidem explicat, sed non affigit aut ullo modo 
sugit; digitum libenter in os immitti patitur , nec illud contrahit aut dentibus 
ullo modo laedit. Medios illos denticulos gulae quasi aut linguae basi affixos 
mihi visus est quasi retrorsum quandoque traxisse. Ex foramine verticis bul- 
lula aeris quandoque exit , quandoque etiam aquae quasi jactus (prouti et in 
P. branchiali). Obturari illud foramen sibi patitur immisso cuspidato ligno. 
Latera ad spiracula celeriter respiratorio motu moventur , ut in fundo singu- 
lorum spiraculorum apparet quasi vesicula aut bullula. Aeris bullae exeunt 
modo ex uno , modo ex alio horum spiraculorum , modo ex pluribus simul. 
Vidi etiam diu ex unius solummodo lateris spiraculis eas exire, nihil ex oppo- 
sito latere. Nares plane nullas observo. (Observatio haec facta d. 4. Apr. 1788.) 
PETROMYZON BRANCHIALIS. 
Dum respirat , dilatantur septem respiratoria foramina , et simul linea qua 
cohaerere inter se videntur, alternatimque contrahuntur. Ad primum et ad 
quatuor postrema foramina nihil memorabilis obseryo , sed ad secundum et 
